O sarrio, chizardo u ixarzo (Rupicapra rupicapra) ye un bovido de la subfamilia Caprinae (a de las crabas e las güellas), que se troba en os monts Pirineus -por eixemplo en Ordesa y Mont Perdito- y a bells sarratos más d'Europa, como los de la Cingla Cantabrica, os Alpes, os Carpatos u o Caucas. Bells autors clasifican os eixemplars pirinencos y cantabricos como una especie aparti, Rupicapra pyrenaica, encara que isto no ye adoptato por tota la comunidat scientifica internacional.